En nu 16-årig dreng blev tirsdag dømt for et røveriforsøg begået mod spillestedet Vega i Brovst den 13. november 2018. Drengen var på gerningstidspunktet 15 år gammel. Han var maskeret, da han trådte ind på stedet med en kniv. Han gik op til kassen og sagde: 'Giv mig pengene'. Drengen erkendte i retten, at han havde prøvet at begå røveri. Det var mislykkes, da ekspedienten i butikken flygtede. Han forklarede videre, at nogle havde fortalt ham, at han skulle begå røveriet, og givet ham både kniv og maske, oplyser anklager Peter Møller Nielsen. Gerningsmandens unge alder har haft indvirkning på dommen. Den 16-årige blev dømt til anbringelse på en institution for unge, der har været på kant med loven, forklarer anklager Peter Møller Nielsen. Institutionen skal hjælpe de unge til at komme tilbage til et mere lovlydigt liv. Den 16-årige dreng skal blive på institutionen til han fylder 18 år.

Referat:
En 16-årig dreng blev tirsdag dømt for et røveriforsøg begået d. 13 november i Brovst. Han fik en anbringelsesdom.